1. ปัจจัยความเสี่ยง (แก้ไข)

+-----------------------------------------------------------------------+
| ความเสี่ยงจากความผันผวนของอุตสาหกรรมการท่องเที่ยว                            |
+-----------------------------------------------------------------------+

จากการที่บริษัทฯ
ประกอบธุรกิจโรงแรมและมีฐานลูกค้าที่สำคัญคือนักท่องเที่ยวโดยเฉพาะจากต่างประเทศ
ปัจจัยความเสี่ยงภายนอกที่สำคัญซึ่งบริษัทฯไม่สามารถควบคุมได้ คือ
ความผันผวนของอุตสาหกรรมการท่องเที่ยว อันเกิดจากสภาวะของสงคราม การก่อการร้าย หรือ
การแพร่ระบาดของโรคติดต่อแบบเฉียบพลัน

ปัจจัยเสี่ยงข้างต้นส่งผลกระทบโดยตรงต่อปริมาณนักท่องเที่ยวจากต่างประเทศที่กำลังจะเข้ามาท่องเที่ยวในประเทศไทย
ซึ่งผลกระทบนี้ส่งผลเป็นวงกว้าง ไม่เพียงประเทศไทยและบริษัทฯ
แต่รวมถึงทั้งภูมิภาคเอเชียด้วยเช่นกัน

อย่างไรก็ตาม เนื่องจากความเสี่ยงดังกล่าวเป็นปัจจัยภายนอกที่ยากต่อการควบคุม
บริษัทฯจึงได้เตรียมความพร้อมทั้งด้านการตลาด และการลดค่าใช้จ่ายในการดำเนินการ
(ถ้าจำเป็น) รวมถึงเสริมสร้างความมั่นคงของฐานะการเงินของบริษัทฯ

อนึ่งจากประสบการณ์ที่ผ่านมา ความเสี่ยงข้างต้นไม่ว่าจะเป็นเหตุการณ์การก่อการร้ายเมื่อวันที่
11กันยายน 2544 ที่ประเทศสหรัฐอเมริกา การเกิดระเบิดที่บาหลี
ประเทศอินโดนีเซียเมื่อกลางเดือนตุลาคม 2545
สงครามระหว่างประเทศอัฟกานิสถานกับสหรัฐอเมริกา
รวมถึงสงครามระหว่างประเทศอิรักกับสหรัฐอเมริกา
และการแพร่ระบาดของโรคติดต่อทางลมหายใจอย่างเฉียบพลัน (SARS)
เหตุการณ์เหล่านี้ได้มีผลกระทบต่ออุตสาหกรรมการท่องเที่ยวไทย
รวมถึงธุรกิจของบริษัทฯแต่เป็นเพียงระยะสั้นเท่านั้น
นอกจากนี้บริษัทฯได้มีการบริหารงานที่มีประสิทธิภาพทำให้บริษัทฯมีผลประกอบการที่เติบโตอย่างต่อเนื่องถึงแม้ว่าจะมีอุปสรรคภายนอกที่ไม่สามารถควบคุมได้

+-----------------------------------------------------------------------+
| ความเสี่ยงจากการแข่งขัน                                                   |
+-----------------------------------------------------------------------+

การแข่งขันในปี 2546 นี้คาดว่าจะมีสูงขึ้นกว่าปี 2545 ทั้งนี้เนื่องจากการเปิดตัวของโรงแรมใหม่
ที่มีกลุ่มลูกค้าเป้าหมายใกล้เคียงกับบริษัทฯ
ดังนั้นการแข่งขันที่เพิ่มสูงขึ้นอาจทำให้มีเกิดการแข่งขันในเรื่อง

ราคา และอาจจะส่งผลกระทบกับรายได้และกำไรของบริษัทฯในที่สุด
อย่างไรก็ตามบริษัทฯเชื่อมั่นว่าภายใต้การควบคุมดูแลอย่างใกล้ชิดจากคณะกรรมการบริหารซึ่งมีประสบการณ์มากในธุรกิจโรงแรม
และบริหารงานด้วยตนเองภายใต้เครื่องหมายการค้าของตนเอง
บริหารงานด้วยตนเองภายใต้เครื่องหมายการค้า “แมริออท” (Franchise) การบริหารงานโดย
Four Seasons Hotel and Resort Asia Pacific Pte. Ltd. ภายใต้เครื่องหมายการค้า
“รีเจ้นท์” และการบริหารงานโดย Hotel Licensing Corporation ซึ่งเป็นกลุ่มบริษัท
แมริออทโฮเทล ภายใต้เครื่องหมายการค้า “เจดับบลิว แมริออท”
ซึ่งเป็นเครื่องหมายการค้าที่มีชื่อเสียงระดับโลก
ประกอบกับบริษัทได้ประกอบธุรกิจในประเทศไทยเป็นระยะเวลานานจึงมีฐานลูกค้าประจำทั้งภายในประเทศ
และต่างประเทศ นอกจากนี้ธุรกิจท่องเที่ยวของประเทศไทยโดยรวมได้ขยายตัวอย่างต่อเนื่อง
บริษัทฯจึงมีการเติบโตของรายได้และกำไรเพิ่มขึ้นทุกปีโดยความเชื่อมั่นนี้เกิดจากการที่บริษัทฯ
มีกลยุทธ์การแข่งขันที่ชัดเจน
มุ่งเน้นการให้บริการที่เป็นเลิศแก่ลูกค้าและการบำรุงรักษาและพัฒนาสินทรัพย์
และการให้ความสำคัญกับการพัฒนาบุคลากรของบริษัท

+-----------------------------------------------------------------------+
| ความเสี่ยงจากการก่อสร้างโครงการใหม่                                        |
+-----------------------------------------------------------------------+

จากการที่บริษัทฯมุ่งสู่การเป็นผู้นำในการประกอบธุรกิจโรงแรมที่ให้ความบันเทิงและการพักผ่อนอย่างแท้จริงแก่กลุ่มลูกค้านักท่องเที่ยว
กลุ่มนักธุรกิจ และกลุ่มลูกค้าที่เป็นบริษัท ดังนั้นหากบริษัทฯมีโอกาสที่ดีในการลงทุน
บริษัทฯอาจลงทุนในโครงการก่อสร้างโรงแรมใหม่
ดังนั้นจึงอาจทำให้บริษัทฯมีความเสี่ยงจากการก่อสร้างโครงการใหม่เกิดขึ้น
อันเกิดมาจากการปรับตัวสูงขึ้นของราคาวัสดุก่อสร้าง
ปัจจัยในเรื่องระบบสาธารณูปโภคและสิ่งแวดล้อม
ซึ่งอาจส่งผลกระทบต่อต้นทุนในการก่อสร้างและคุณภาพของการก่อสร้างการดำเนินการก่อสร้างโรงแรมใหม่
อย่างไรก็ตามกลุ่มบริษัทไม่คาดว่าจะได้รับความเสียหายดังกล่าวจากความเสี่ยงที่เกิดจากการก่อสร้าง
เนื่องจากตามปกติกลุ่มบริษัทจะทำสัญญาในการก่อสร้างหรือปรับปรุงโรงแรมกับผู้รับเหมาก่อสร้าง
ซึ่งต้นทุนในการก่อสร้างเป็นต้นทุนที่แน่นอนตามที่ระบุในสัญญา
และมีการควบคุมคุณภาพการก่อสร้างให้ได้ตามมาตรฐานอย่างต่อเนื่อง
นอกเหนือจากนี้ก่อนเริ่มดำเนินโครงการใหม่ๆ
บริษัทฯจะทำการสำรวจสิ่งแวดล้อมและระบบสาธารณูปโภคในบริเวณที่ตั้งของโครงการใหม่ก่อนดำเนินการก่อสร้าง
เพื่อสร้างความมั่นใจในความเป็นไปได้ของโครงการก่อนเริ่มต้นโครงการใหม่และขจัดความเสี่ยงในการก่อสร้าง

ความเสี่ยงด้านการเงิน

( รายละเอียดตามหมายเหตุประกอบงบการเงินที่ 26 )